ચાર્જશીટમાં હડ્ડાના પૂર્વ મુખ્ય સચિવ એમ.એલ.તાયલ, છતરસિંહ, વધારાના પૂર્વ મુખ્ય સચિવ એસ.એસ.ઢીલ્લોન ઉપરાંત અનેક બિલ્ડરોના નામ સામેલ છે. છતરસિંહ કેન્દ્રીય લોક સેવા આયોગના સભ્ય પણ રહી ચૂક્યા છે. ચાર્જશીટમાં એબીડબલ્યુ બિલ્ડર્સના અતુલ બંસલનું નામ પણ સામેલ છે. માનેસર જમીન કૌભાંડ અંદાજે 1600 કરોડનું ગણાવવામાં આવી રહ્યું છે. આ મામલામાં સુપ્રીમ કોર્ટે પણ 12 એપ્રિલ 2017માં ચુકાદો અનામત રાખ્યો હતો. સુપ્રીમ કોર્ટે સીબીઆઈને તપાસ રિપોર્ટ જમા કરાવવા માટે ચાર માસનો સમય આપ્યો હતો. સાથોસાથ રાજ્ય સરકારને એક સપ્તાહમાં જસ્ટિસ એસ.એન.ઢીંગરા પંચનો રિપોર્ટ સોંપવા માટે કહ્યું હતું. આ મામલામાં ઈડીએ પણ હડ્ડા વિરુદ્ધ સપ્ટેમ્બર 2016માં મની લોન્ડરિંગનો કેસ નોંધ્યો હતો. ઈડીએ હડ્ડા અને અન્ય વિરુદ્ધ સીબીઆઈની એફઆઈઆરના આધાર પર અપરાધીક મામલો નોંધ કર્યો હતો.